
Ministru kabineta rīkojums Nr. 881
Rīgā 2024. gada 29. oktobrī (prot. Nr. 46 26. §)
Par valstij piederošo nekustamo īpašumu Madonas novadā nodošanu Madonas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Madonas novada pašvaldības īpašumā šādus valstij piederošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. komplekso inženierbūvi "Autoceļš P30 km 83,970–84,500" (būves kadastra apzīmējums 7001 001 1283 005) – valsts reģionālā autoceļa P30 "Cēsis–Vecpiebalga–Madona" posmu no 83,970. km līdz 84,500. km – Madonā, Madonas novadā, kas izbūvēta uz Madonas novada pašvaldībai piederošā nekustamā īpašuma "Raiņa iela" (nekustamā īpašuma kadastra Nr. 7001 001 1283) – zemes vienības (zemes vienības kadastra apzīmējums 7001 001 1283) 4,0782 ha platībā – Madonā, Madonas novadā;
· 1.2. komplekso inženierbūvi "Autoceļš V858 km 0,000–1,040" (būves kadastra apzīmējums 7001 001 1747 001) – valsts vietējā autoceļa V858 "Madona–Stiebriņi–Gravas–Bukas" posmu no 0,000. km līdz 1,040. km – Madonā, Madonas novadā, kas izbūvēta uz Madonas novada pašvaldībai piederošā nekustamā īpašuma "Kalna iela" (nekustamā īpašuma kadastra Nr. 7001 001 1260) sastāvā esošās zemes vienības (zemes vienības kadastra apzīmējums 7001 001 1747) 1,5387 ha platībā Madonā, Madonas novadā, un uz nekustamā īpašuma "Rūpniecības iela" (nekustamā īpašuma kadastra Nr. 7001 001 1626) sastāvā esošās zemes vienības (zemes vienības kadastra apzīmējums 7001 001 1634) 5,2482 ha platībā Madonā, Madonas novadā;
· 1.3. nekustamo īpašumu "V884" (nekustamā īpašuma kadastra Nr. 7066 001 0126) – zemes vienību (zemes vienības kadastra apzīmējums 7066 001 0124) 1,49 ha platībā un uz tās izbūvēto komplekso inženierbūvi "Autoceļš V884 km 0,000–0,620" (būves kadastra apzīmējums 7066 001 0124 001) – valsts vietējā autoceļa V884 "Madona–Zelgauska–Viesiena–Vestiena" posmu no 0,000. km līdz 0,620. km – Lazdonas pagastā, Madonas novadā.
· 2. Madonas novada pašvaldībai šā rīkojuma 1. punktā minētos nekustamos īpašumus (turpmāk – nekustamie īpašumi) bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Pilnvarot Madonas novada pašvaldību parakstīt nostiprinājuma lūgumus par nekustamo īpašumu ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgo nekustamo īpašumu ierakstīšanai zemesgrāmatā.
· 4. Madonas novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 4.1. ierakstīt nekustamos īpašumus zemesgrāmatā uz valsts vārda Satiksmes ministrijas personā vienlaikus ar Madonas novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Madonas novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

